**บันทึกรายงานการประชุมสภาองค์การบริหารส่วนตำบลทุ่งใหญ่**

**เอกสารแนบท้าย 2**

**สมัยสามัญ สมัยที่ 2 ประจำปี พ.ศ. 2562 ครั้งที่ 1**

**วันจันทร์ ที่ 13 พฤษภาคม พ.ศ. 2562 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย แก้วงาม* |
| 3. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์ จำนงจิต* |
| 4. | นายถาวร | จำนงจิต | สมาชิกสภา อบต. หมู่ที่ 1 | *ถาวร จำนงจิต* |
| 5. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร สวนกูล* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร กลิ่นทิพย์* |
| 7. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี หมูดจันทร์* |
| 8. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์ วงศ์กูล* |
| 9. | นายมโนช | ศรีสุขใส | สมาชิกสภา อบต. หมู่ที่ 6 | *มโนช ศรีสุขใส* |
| 10. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์ สวัสดิวงค์* |
| 11. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์ ชัยอินชะ* |
| 12. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์ หิรัญรัตน์* |
| 13. | นางพยอม | คหะวงค์ | สมาชิกสภา อบต. หมู่ที่ 9 | *พยอม คหะวงค์* |
| 14. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์ สวัสดิวงศ์* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์ รักษามั่น* |
| 2. | นายเห็น | หงษ์ทอง | รองนายก อบต. | *เห็น หงษ์ทอง* |
| 3. | นายสุรินทร์ | กาญจนารักษ์ | รองนายก อบต. | *สุรินทร์ กาญจนารักษ์* |
| 4. | ส.ต.อ.สมพ้อง | เชาว์ภาษี | เลขานุการสภา | *สมพ้อง เชาว์ภาษี* |

**ผู้ไม่มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | | **ตำแหน่ง** |
| 1. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 |

/เริ่มประชุม...

|  |  |
| --- | --- |
| **เริ่มประชุม** | **เวลา 13.30 น.** |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิกสภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม  -ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
|  | -ไม่มี |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว (15 กุมภาพันธ์ 2562)** |
| ประธานสภาฯ | -สมาชิกสภาทุกท่าน สำหรับรายงานการประชุมครั้งที่ผ่านมา เมื่อวันที่ 15 กุมภาพพันธ์ 2562 นั้น ทางเลขานุการสภาได้แจ้งให้ทุกท่านทราบล่วงหน้าแล้ว มีท่านใดขอแก้ไขเพิ่มเติมอะไรหรือไม่ ขอเชิญ หากไม่มีจะขอมติที่ประชุมว่าให้การรับรอบรายงานการประชุมครั้งที่แล้วหรือไม่ ขอมติ |
| **มติที่ประชุม** | **-รับรองรายงานการประชุมครั้งที่แล้ว เมื่อวันที่ 15 กุมภาพันธ์ 2562 ด้วยคะแนนเสียงเป็นเอกฉันท์** |
| **ระเบียบวาระที่ 3** | **เรื่อง เพื่อพิจารณา** |
|  | **3.1 พิจารณาให้ความเห็นชอบร่างแผนพัฒนาท้องถิ่น (พ.ศ. 2561-2564) เพิ่มเติม ครั้งที่ 4/2562** |
| ประธานสภาฯ | -ขอเชิญผู้บริหารท้องถิ่นชี้แจงรายละเอียด |
| นายก อบต. | -เรียนประธานสภาและสมาชิกทุกท่าน ด้วยคณะผู้บริหารท้องถิ่นได้จัดทำร่างแผนพัฒนาท้องถิ่น (พ.ศ. 2561-2564) เพิ่มเติม ครั้งที่ 4/2562 ขึ้นตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ. 2561 ได้ระบุขั้นตอนการจัดทำแผนพัฒนาท้องถิ่นเพิ่มเติมไว้ ทั้งนี้องค์การบริหารส่วนตำบล ทุ่งใหญ่ ก็ได้จัดทำแผนพัฒนาท้องถิ่นฉบับนี้ตามขั้นตอนดังกล่าวทุกประการ บัดนี้จึงได้เสนอให้สภาพิจารณาเพื่อได้ประกาศใช้ในขั้นตอนต่อไป ในส่วนรายละเอียดต่างๆ ขออนุญาตให้รองนายกเป็นผู้ชี้แจงแทนครับ |
| ประธานสภา | -ขอเชิญรองนายกครับ |
| รองนายก | -เรียนประธานสภาและสมาชิกสภาทุกท่าน ผมนายเห็น หงส์ทอง รองนายก อบต. สำหรับรายละเอียดของร่างแผนพัฒนาท้องถิ่นในหน้าที่ 2 จะเป็นสารบัญ ซึ่งจะมีหลักการและเหตุผล บัญชีสรุปโครงการพัฒนาซึ่ง มีรายละเอียดโครงการพัฒนาทั้งสิ้น 5 ยุทธศาสตร์และบัญชีครุภัณฑ์สำหรับรายละเอียดปลีกย่อยแต่ละยุทธศาสตร์นั้น ผมคิดว่าสมาชิกได้ไปศึกษามาอย่างดีแล้วกับเอกสารที่เกี่ยวข้องก็ได้แจกจ่ายให้ทราบล่วงหน้าไปแล้วหลายวัน ก็คิดว่าทุกๆท่านคงเข้าใจกันหมด หากมีท่านใดจะซักถาม มีข้อสงสัยตรงไหนก็ขอเชิญ |
| ประธานสภา | -มีสมาชิกสภาท่านใดจะสอบถามอะไรหรือไม่ขอเชิญ หากไม่มีขอเชิญผู้บริหารกล่าวสรุปครับ |
| รองนายก | -เรียนประธานสภาและสมาชิกสภาทุกท่านสำหรับในระเบียบวาระนี้ ทางคณะผู้บริหารท้องถิ่นขอให้สมาชิกสภาทุกท่านได้โปรดพิจารณาให้ความเห็นชอบ เพื่อที่จะได้นำไปประกาศใช้และพัฒนาตำบลในจุดที่ยังบกพร่องหรือยังไม่พัฒนาต่อไป ขอขอบคุณทุกท่าน |
| ประธานสภา | -ต่อไป ผมขอปิดการอภิปรายเพื่อนำไปสู่การลงมติ ขอมติที่ประชุมให้ความเห็นชอบร่างแผนพัฒนาท้องถิ่น (พ.ศ. 2561-2564) เพิ่มเติม ครั้งที่ 4/2562 ขอมติ |

/มติที่ประชุม

|  |  |
| --- | --- |
| **มติที่ประชุม** | **-เห็นชอบร่างแผนพัฒนาท้องถิ่น (พ.ศ. 2561-2564) เพิ่มเติม ครั้งที่ 4/2562 ด้วยคะแนนเสียงเป็นเอกฉันท์** |
|  | **3.2 พิจารณารับโอนทรัพย์สินมาอยู่ในความดูแลของ อบต.ทุ่งใหญ่ ประปาบ้านยวนกลั้ง หมู่ที่ 2** |
| ประธานสภา | -ขอเชิญผู้บริหารท้องถิ่นชี้แจงรายละเอียด ขอเชิญ |
| รองนายก | -เรียนประธานสภาและสมาชิกสภาทุกท่าน ผมนายเห็น หงษ์ทอง รองนายกได้รับมอบหมายจากนายก อบต.ให้ชี้แจงรายละเอียดตามระเบียบวาระการประชุมวาระนี้ ด้วยคณะกรรมการกลุ่มผู้ใช้น้ำของระบบประปาหมู่บ้าน บ้านยวนกลั้ง หมู่ที่ 2 ได้ประชุมร่วมกันกับสมาชิกผู้ใช้นำและมีมติความเห็นว่า เห็นควรมอบโอนทรัพย์สินทั้งหมดให้แก่องค์การบริหารส่วนตำบลทุ่งใหญ่ โดยได้ดำเนินการเป็นลายลักษณ์อักษร เมื่อวันที่ 30 เมษายนที่ผ่านมาในหนังสือฉบับดังกล่าวจะประกอบด้วย บัญชีรายชื่อคณะกรรมการบริหารประปา รายงานการประชุม,รายชื่อผู้ใช้น้ำ,หนังสือแสดงค่าหนี้สินและครุภัณฑ์ที่ส่งมอบองค์การบริหารส่วนตำบลทุ่งใหญ่ เห็นว่าเพื่อเป็นการแก้ไขปัญหาให้กับชาวบ้านและเพื่อให้การบริการดีขึ้นมีประสิทธิภาพ จึงเห็นควรรับมอบระบบประปาดังกล่าว แต่การรับมอบดังกล่าวนี้ต้องได้รับความเห็นชอบจากสภาท้องถิ่นก่อน จึงใคร่ขอให้สมาชิกสภาทุกท่านโปรดพิจารณาเห็นชอบต่อไป |
| ประธานสภา | -มีสมาชิกสภาท่านใดจะซักถามอะไรหรือไม่ ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ผมนายสุวิชัย แก้วงาม รองประธานสภา ในฐานะสมาชิกสภาหมู่ที่ 3 ผมไม่ได้ตั้งใจอภิปรายครับท่านประธาน แต่ขอแสดงความคิดเห็นให้สภาแห่งนี้ทราบในการโอนทรัพย์สินต่างๆให้กับทาง อบต. นั้น ผมอยากให้เป็นบรรทัดฐานในโอกาสต่อๆไป การโอนทรัพย์สินในครั้งนี้ ผมเห็นว่าเอกสารต่างๆ ค่อนข้างชัดเจน สมบูรณ์ มากพอสมควรเป็นต้นว่าบัญชีรายชื่อคณะกรรมการบริหารประปา รายงานและผลการประชุมของกลุ่มผู้ใช้น้ำทั้งหมดมีบัญชีทรัพย์สินหนี้สินต่างๆ จึงใคร่ขอให้ทุกฝ่ายให้ยึดถือหลักเกณฑ์และหลักการให้ถูกต้องทุกครั้งด้วยครับขอขอบคุณ |
| สมาชิกสภา | -เรียนประธานสภาและสมาชิกสภาทุกท่านผม นายเจษฎาพร สวนกูล สมาชิกสภา หมู่ 2 ก่อนอื่นต้องทำความเข้าใจก่อนว่าประปาหมู่บ้านหมู่ 2 ดังกล่าวนั้น ตั้งอยู่ในหมู่ที่ 2 ก็จริง แต่ผู้ใช้น้ำอยู่ในหมู่ที่ 1 ก็ปัจจุบันประสบกับปัญหาต่างๆมาก เช่น ถังรั่วชำรุดตามกาลเวลา ก็หวังเป็นอย่างยิ่งว่าหากได้รับมอบไปแล้วองค์การบริหารส่วนตำบลคงจะบริหารซ่อมแซมให้ดีขึ้น แก้ไขปัญหาความเดือดร้อนให้กับชาวบ้านที่ใช้น้ำอยู่ปัจจุบันได้ |
| สมาชิกสภา | -เรียนประธานสภาและสมาชิกสภาทุกท่าน ฉันนางปภพสร กลิ่นทิพย์ สมาชิกสภา หมู่ 2 เป็นด้วยในการที่คณะกรรมการประปาหมู่บ้าน หมู่ 2 ส่งมอบคืนให้กับทางองค์การบริหารส่วนตำบล เพื่อให้ได้แก้ไขปัญหาความเดือดร้อนให้กับชาวบ้านก็ขอให้เพื่อสมาชิกสภาทุกท่านโปรดพิจารณาให้ความเห็นชอบในการรับโอนต่อไป |
| ประธานสภา | -มีสมาชิกสภาท่านใดจะซักถามอะไรหรือไม่ หากไม่มีขอเชิญฝ่ายบริหารสรุปครับ |
| รองนายก | -เรียนประธานสภาและสมาชิกสภาทุกท่าน ผมนายเห็น หงส์ทอง รองนายก ก็ขอชี้แจงว่าการรับโอนทรัพย์สินดังกล่าวนี้ ก็เพื่อผลประโยชน์ของชาวบ้านและทางองค์การบริหารส่วนตำบลทุ่งใหญ่ ก็จะบริหารหรือดำเนินการให้มีประสิทธิภาพยิ่งขึ้นไป |
| ประธานสภา | -มีสมาชิกสภาท่านใดจะซักถามถามอีกหรือไม่ หากไม่มีจะขอปิดการอภิปรายเพื่อนำไปสู่การลงมติต่อ ขอมติที่ประชุมเห็นชอบให้รับโอนทรัพย์สินมาอยู่ในความดูแลของ อบต.ทุ่งใหญ่ ประปาบ้านยวนกลั้งหมู่ที่ 2 หรือไม่ ขอมติ |

/มติที่ประชุม

|  |  |
| --- | --- |
| **มติที่ประชุม** | **-เห็นชอบให้รับโอนทรัพย์สินมาอยู่ในความดูแลของ อบต.ทุ่งใหญ่ ประปาบ้านยวนกลั้ง หมู่ที่ 2 ด้วยคะแนนเสียงเป็นเอกฉันท์** |
| **ระเบียบวาระที่ 4** | **เรื่อง อื่นๆ** |
| ประธานสภาฯ | -มีสมาชิกสภาท่านใดจะซักถามหรือสอบถามอะไรบ้าง ขอเชิญ |
| สมาชิกสภาฯ | -เรียนประธานสภา ผมนายเจษฎาพร สวนกูล สมาชิกสภา หมู่ 2 ก่อนอื่นผมต้องขอขอบคุณสมาชิกสภาทุกท่านที่ให้ความเห็นชอบในการรับโอนประปาหมู่บ้านหมู่ 2 เพราะปัจจุบันประปาดังกล่าวได้ชำรุดตามกาลเวลา ถังก็รั่วทำให้ปั๊มน้ำทำงานตลอดเวลา ก็ขอให้ทาง อบต.ได้รีบแก้ไขก่อนจะเสียหายไปมากกว่านี้ อีกเรื่องคือในส่วนของการซ่อมแซมต่างๆที่เกิดขึ้นในหมู่ 2 นั้น ก็ขอให้เร่งดำเนินการด้วย อย่างเช่น ท่อระบายน้ำ ก็ควรแก้ไขในช่วงนี้เพราะหากฝนมาน้ำก็จะเยอะทำให้แก้ไขลำบากช่วงนี้น้ำยังแห้งอยู่ ขอให้เร่งแก้ไข |
| สมาชิกสภา | -เรียนประธานสภาและสมาชิกสภาทุกท่าน ผมนายชัยทัศน์ ชัยอินชะ สมาชิกสภา หมู่ที่ 8 ผมมีเรื่องสอบถามท่านประธานสภาไปยังผู้บริหาร เรื่องของอาคารที่ตั้งเด่นตระหง่านอยู่ด้านหน้า อบต. มิทราบว่าสร้างเสร็จไปนานแล้วแต่ทำไมยังไม่มีการเปิดใช้หรือเปิดทำการแต่อย่างใด เมื่อก่อนบริเวณนั้นเป็นโรงจอดรถผู้มาติดต่อราชการได้จอดรถหลบแดด หลบฝน วันดีคืนดีก็รื้อเสียไปทิ้งไว้มาสร้างอาคารใหญ่โตตั้งเด่นอยู่ สร้างเสร็จก็ไม่ได้ใช้ก็ไม่ทราบติดขัดปัญหาใดๆอยู่หรือรออะไรบางอย่างหรือไม่ครับ |
| ประธานสภา | -มีสมาชิกท่านใดจะซักถามอีกหรือไม่ หากไม่มีขอเชิญทางผู้บริหารชี้แจงต่อไป ขอเชิญ |
| นายก อบต. | เรียนประธานสภาและสมาชิกสภาทุกท่าน ผมขอขอบคุณท่านสมาชิกสภาทุกท่านที่ได้ลงมติเป็นชอบให้รับโอนประปา ซึ่งเป็นการแก้ไขปัญหาให้กับชาวบ้านที่เดือดร้อน ต่อไปทาง อบต.ก็จะเข้าไปปรับปรุงให้ดีและมีประสิทธิภาพยิ่งขึ้น ในส่วนของอาคารนั้นก็ไม่มีอะไรมากก็จะหางบประมาณมาติดแอร์และเครื่องดูดอากาศในโอกาสต่อไป ส่วนโรงจอดรถก็แค่ถอดออกไปอุปกรณ์ทุกอย่างมีครบ เมื่อมีงบก็จะมาดำเนินการสร้างต่อไป ก็ขอชี้แจงเพียงแค่นี้ |
| ประธานสภาฯ | -เมื่อสมาชิกสภาไม่มีข้อซักถามแล้ว ขอขอบคุณทุกท่านที่ได้เข้าร่วมประชุมในครั้งนี้ หากมีการประชุมครั้งต่อไป ผมก็จะแจ้งให้ทราบล่วงหน้าตามกำหนด ขอปิดการประชุม |
| **ปิดประชุม** | **เวลา 15.20 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
| (นายดุสิต เยาวนาจารย์) | (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) พยอม คหะวงค์ ประธานกรรมการ | (ลงชื่อ) อธิพัฒน์ วงศ์กูล กรรมการ |
| (นางพยอม คหะวงค์) | (นายอธิพัฒน์ วงศ์กูล) |

|  |
| --- |
| (ลงชื่อ) ชัยทัศน์ ชัยอินชะ กรรมการ |
| (นายชัยทัศน์ ชัยอินชะ) |
|  |